Moles Hooverana
Moles Hooverana, olim Moles Boulderana appellata, est moles arcuata et gravitationalis in Valle Atra Colorati Fluminis, secundum fines civitatum Arizonae et Nivatae sita. Ex concreto constructa est ab anno 1931 ad 1936 per Magnam Depressionem Oeconomicam et dicata est die 30 Septembris 1935 a Praeside Franklinio D. Roosevelt. Constructio fuit eventus nisus magni, qui milia opificum et operariorum poposcit, ac morte hominum plus quam centum constitit. Moles ex Praeside Herberto Hoover in controversia appellata est. Ex circa 1900, Valles Atra et Valles Boulderana propinqua investigatae erant ob earum facultatem molis sustinendae quae diluvia contineret, aquam irrigationis praeberet, et energiam hydroelectricam generaret. Tandem anno 1928, Congressus propositum sanxit. Licitatio selecta a consortio Six Companies, Inc. appellato relata est, quod molem construere coepit anno 1931 ineunte. Structura concreta talis magnitudinis numquam exstructa erat, nonnullaeque ex technicis rationibus nondum probabantur. Torridum aestatis caelum et inopia amoenitatum et commodorum prope locum etiam difficultates erant. Nihilominus, Six Companies molem reipublicae foederali die 1 Martii 1936 tradidit, plus quam duos annos ante tempus. Moles Hooverana Lacum Mead imponit, maximum lacum artificiosum in Civitatibus Foederatis per volumen patens. Moles prope Urbem Boulderanam Nivatae sita est, municipium primum pro operariis propositi constructionis creatum, circa 30 miliae passuum ad meridiorientem Camporum Nivatae situm. Electricae molis generatores energiam utilitatibus publicae et privatae in Nivata, Arizona, et California praebent. Moles Hooverana est maior illecebra periegesis, quam paene millio hominum quotannis visunt. Strata autocinetica 93, magno in usu, iugum molis peragrabat usque ad Octobrem 2010, cum Circuitus Molis Hooveranae se panderet.